Itaalia kronoloogia

**Itaalia kronoloogias** on järjestatud Itaalia ajaloo sündmusi.

## Kuni 9. sajand eKr

* u 5500 eKr &ndash; maaharimine levis Lõuna-Itaaliasse ja Sitsiiliasse.
* u 900 eKr &ndash; esimesed jäljed rauaajast Itaalias; Villanova periood.
* u 850 eKr &ndash; esimesed külad Rooma Palatinuse künkal.
* u 800 eKr &ndash; Itaaliasse ilmusid etruskid.

## 8. sajand eKr

* 753 eKr &ndash; legendaarne Rooma linna asutamine Romuluse poolt. 
* 736 eKr &ndash; Korintose kolonistid asutasid Sitsiilias Sürakuusa linna.

## 7. sajand eKr
* 616 e Kr &ndash; Roomas tuli võimule etruski kuningas Tarquinius I.
* u 600 eKr &ndash; Roomast sai linn.

## 6. sajand eKr

* 587 eKr &ndash; gallid vallutasid Põhja-Itaalia.
* 509 eKr &ndash; viimane etruski kuningas Tarquinius Superbus aeti Roomast välja. 
* 510 eKr &ndash; rajati Rooma vabariik.

## 5. sajand eKr

* 496 eKr &ndash; roomlased alistasid Regilluse järve juures peetud Regilluse järve lahingus latiinid.
* 474 eKr &ndash; kreeklased lõid tagasi etruskide rünnaku Cumae linnale. Etruskide positsioon nõrgenes, Rooma oma tugevnes.

## 4. sajand eKr

* 396 eKr &ndash; roomlased vallutasid etruskidelt Veji linna. Rooma vallutuste algus.
* 387 eKr &ndash; gallid vallutasid Rooma. 
* 380 eKr &ndash; Rooma ümbritseti müüriga, mis püsis ligi 800 aastat.
* 370 eKr &ndash; uus seadus lubas plebeide valimist konsuliks.
* 367 eKr &ndash; Rooma sõjavägi jagati leegionideks ja sai elukutselise väljaõppe, muutudes nii Vahemere rahvaste tugevaimaks.
* 340 eKr &ndash; puhkes nn liitlaste sõda Rooma ja Latiumi liitlaste vahel, kes nõudsid võrdseid õigusi. 
* 338 eKr &ndash; Rooma saatis laiali Latiinide liidu ja võttis liitlased enda alla. Campania liideti Rooma riigiga.
* 327 eKr &ndash; Teine samniidi sõda Apenniinide keskosas. Roomlased said lüüa.
* 310 eKr &ndash; ehitati Via Appia, esimene Rooma riigi suur maantee.

## 3. sajand eKr

* 298 eKr &ndash; Kolmas samniidi sõda; pärast võitu Sentinumi lahingus ulatus Rooma territoorium Napoli lahest Aadria mereni.
* 287 eKr &ndash; patriitside ja plebeide võitlus lõppes; mõlemad tunnistati võrdseks. Uus kihistus tekkis varalisel pinnal. 
* 279 eKr &ndash; Phyrros võitis Rooma Heracleia all.
* 275 eKr &ndash; Phyrros kaotas Beneventumi lahingu ja taganes Itaaliast.
* 272 eKr &ndash; Rooma vallutas Tarentumi. Lõuna-Itaalia kreeka linnriigid jäid Rooma ülemvõimu alla. Kreeka kultuur hakkas mõjutama Rooma elu. 
* 264 eKr &ndash; algas I Puunia sõda Rooma ja Kartaago vahel.
* 262 eKr &ndash; roomlased vallutasid Argigentumi Sitsiilias.
* 260 eKr &ndash; roomlased võitsid Kartaago Mylae merelahingus.
* 256 eKr &ndash; roomlased võitsid Kartaago Ecnomuse merelahingus.
* 241 eKr &ndash; roomlased võitsid Kartaago merelahingus Egadi saarte juures ja said endale Sitsiilia lääneosa. Sellest sai esimene Rooma provints.
* 238 eKr &ndash; Rooma vallutas Sardiinia ja Korsika.
* 223 eKr &ndash; Rooma vallutas gallidelt Põhja-Itaalia (Gallia Cisalpina).
* 218 eKr &ndash; puhkes II Puunia sõda. Hannibal ületas sõjaväega Alpid.
* 217 eKr &ndash; Hannibal võitis Roomat Transimena järve juures.
* 204 eKr &ndash; roomlased maabusid Kartaago lähedal; Hannibal lahkus Itaaliast.
* 202 eKr &ndash; roomlased võitsid Zama lahingus Kartaago.
* 200 eKr &ndash; algas Rooma Teine Makedoonia sõda.

## 2. sajand eKr

* 197 eKr &ndash; roomlased võitsid Kynoskephalai lahingus Philippos V väed.
* u 180 eKr &ndash; roomlased alistasid Alpide ja Apenniinide vahel elavad keldid.
* 172 eKr &ndash; algas Kolmas Makedoonia sõda.
* 168 eKr &ndash; Kolmanda Makedoonia sõja lõpp. Roomlased said Kreeka valitsejaks.
* 155 eKr &ndash; roomlased tungisid Dalmaatsiasse ja hävitasid Delminiumi.
* 149 eKr &ndash; puhkes III Puunia sõda.
* 148 eKr &ndash; roomlased võitsid Neljanda Makedoonia sõja.
* 146 eKr &ndash; Kartaago linn vallutati ja hävitati.
* 133 eKr &ndash; Tiberius Gracchus püüdis taastada Itaalia vaba talupoegkonda. Pergamon pärandatakse Roomale.
* 132 eKr &ndash; mässajate ristilöömisega lõppenud orjade ülestõus Sitsiilias.
* 105 eKr &ndash; kimbrid ja teutoonid võitsid Arausio juures roomlasi.
* 104 eKr &ndash; orjade ülestõus Sitsiilias.
* 102 eKr &ndash; roomlased alistasid kimbrid ja teutoonid Aquae Sextises.

## 1. sajand eKr

* 91 eKr &ndash; tapeti Marcus Livius Drusus.
* 89 eKr &ndash; kõigile Itaalia elanikele anti Rooma kodakondsus.
* 88 eKr &ndash; Lucius Cornelius Sulla sai konsuliks.
* 73 eKr &ndash; gladiaator Spartacuse ülestõus.
* 63 eKr &ndash; Cicero valiti konsuliks.
* 67 eKr &ndash; väejuht Pompeius võitles edukalt piraatidega Vahemerel.
* 61 eKr &ndash; Julius Caesar, Pompeius ja Crassus moodustasid Esimese triumviraadi.
* 58 eKr &ndash; Caesar vallutas Gallia.
* 55 eKr &ndash; Caesar tungis esimest korda Britanniasse.
* 49 eKr &ndash; Caesar ületas Rubico; Pompeius suundus Kreekasse.
* 48 eKr &ndash; Caesar võitis Pompeiuse Pharsalose lahingus.
* 46 eKr &ndash; Caesar nimetati diktaatoriks. Kehtestati Juliuse kalender.
* 44 eKr &ndash; Caesar mõrvati. Rooma vabariigi lõpp.
* 43 eKr &ndash; Octavianus sai konsuliks. Moodustati Teine triumviraat.
* 31 eKr &ndash; Octavianus lõi Marcus Antoniust Aktioni merelahingus.
* 30 eKr &ndash; Antonius ja Kleopatra sooritasid enesetapu.
* 27 eKr &ndash; Octavianus võttis endale nimeks Augustus. Alguse sai Rooma impeeriumi ajajärk.
* 12 eKr &ndash; Augustus kuulutati *pontifex maximus*'eks. Roomlased vallutasid Germaania kuni Elbe jõeni.

## 1. sajand

* 9 &ndash; Roomas pühitseti sisse rahualtar Ara Pacis.
* 14 &ndash; suri keiser Augustus; võimule sai tema kasupoeg Tiberius.
* 17 &ndash; Tiberius määras keisririigi piiriks Reini ja Doonau jõe.
* 37 &ndash; valitsejaks sai Caligula.
* 41 &ndash; Caligula tapeti; võimule tuli Claudius.
* 46 &ndash; Traakia sai Rooma provintsiks. 
* 54 &ndash; Agrippina mõrvas Claudiuse. Troonile tuli Nero.
* 64 &ndash; Rooma linn põles.
* 68 &ndash; Nero kukutati ja mõrvati.
* 69 &ndash; aasta jooksul vahetus neli keisrit. Doonau väed tungisid Itaaliasse, et toetada Vespasianust.
* 79 &ndash; Vesuuvi purske tagajärjel hävisid Pompeji ja Herculaneum.
* 80 &ndash; Colosseumi sisseõnnistamise mängud.
* 98 &ndash; keisriks sai Traianus.

## 2. sajand

* 105 &ndash; Daakiast sai Rooma provints.
* 127 &ndash; Hadrianus pöördus pärast seitsmeaastast ringkäiku provintsides Rooma tagasi.
* 134 &ndash; valmis Hadrianuse villa Tivolis.
* 138 &ndash; keisriks sai Antoninus Pius.
* 161 &ndash; keisriks sai Marcus Aurelius, kes määras kaaskeisriks Lucius Veruse.
* 167 &ndash; Roomas möllas katk.
* 180 &ndash; suri Marcus Aurelius.
* 192 &ndash; tapeti Marcus Aureliuse poeg keiser Commodus.
* 193 &ndash; keisriks sai Septimius Severus.

## 3. sajand

* 212 &ndash; Caracalla lasi tappa kaaskeiser Geta.
* 216 &ndash; valmisid Caracalla termid Roomas.
* 222 &ndash; Roomas tapeti paavst Callistus.
* 235 &ndash; alguse sai nn sõdurkeisrite periood, mille jooksul (kuni aastani 285) valitses u 20 keisrit.
* 258 &ndash; alemannid ja sueebid tungisid Põhja-Itaaliasse, kuid said Milano all lüüa.
* 284 &ndash; Diocletianus jagas Rooma keisririigi ida- ja läänepoolseks osaks.

## 4. sajand

* 305 &ndash; Diocletianus loobus troonist.
* 312 &ndash; Constantinus võitis Maxentiust Mulviuse silla lahingus.
* 313 &ndash; Milano ediktiga kuulutati välja usuvabadus. Licinius ühendas Ida-Rooma oma valitsemise alla.
* 324 &ndash; Constantinus Suurest sai pärast Liciniuse alistamist kogu Rooma valitseja.
* 382 &ndash; Rooma keiserlik õukond asus ümber Milanosse.
* 391 &ndash; Theodosius kuulutas kristluse Rooma riigiusuks.

## 5. sajand

* 401 &ndash; läänegoodid tungisid Põhja-Itaaliasse.
* 402 &ndash; läänegoodid tõrjuti pärast Stilicho juhitud Rooma vägede käest lüüasaamist Itaaliast välja. Keisri õukond asus ümber Ravennasse.
* 410 &ndash; Alarichi juhitud läänegoodid rüüstasid Roomat.
* 452 &ndash; hunnid tungisid Itaaliasse ja rüüstasid muuhulgas Paduat ja Veronat. Hunnide eest põgenenud itaallased asutasid Veneetsia.
* 455 &ndash; vandaalid rüüstasid Roomat.
* 468 &ndash; vandaalid vallutasid Sitsiilia.
* 476 &ndash; Odoaker kukutas viimase Lääne-Rooma keisri Romulus Augustuluse. Lääne-Rooma riik varises kokku. 
* 492 &ndash; Itaaliasse tungisid idagoodid. Theoderich Suur alistas Odoakeri ja rajas Itaalia kuningriigi pealinnaga Ravennas.

## 6. sajand

* 526 &ndash; suri keiser Theoderich Suur.
* 535 &ndash; Bütsantsi väejuht Belisarios tungis Lõuna-Itaaliasse.
* 563 &ndash; Belisarios vallutas Rooma.
* 540 &ndash; Bütsantsi väed vallutasid Ravenna.
* 550 &ndash; Belisarios lahkus Itaaliast. Rooma vallutasid idagoodid Totila juhtimisel.
* 552 &ndash; Totila tapeti Busta Gallorumi lahingus Bütsantsi vastu võideldes.
* 568 &ndash; Itaaliasse tungisid langobardid.
* 572 &ndash; pärast Pavia langemist oli langobardide käes kogu Põhja-Itaalia.
* 590 &ndash; paavstiks sai Gregorius Suur.
* 598 &ndash; paavst loovutas lepinguga Põhja-Itaalia langobardidele.

## 7. sajand

* 603 &ndash; itaalia langobardid pöördusid katoliku usku.
* 652 &ndash; Airpert ristiti Pavias.
* 663 &ndash; Konstants II tungis Itaaliasse ja rüüstas Rooma.
* 697 &ndash; Veneetsias valiti esimene doodž.

## 8. sajand

* 712 &ndash; Liutprand sai langobardide kuningaks ja üritas Itaaliat ühendada.
* 728 &ndash; Liutprand vallutas kogu Bütsantsi käes olnud Itaalia ala peale Ravenna.
* 733 &ndash; Leo III allutas Sitsiilia ja Kalaabria Konstantinoopoli kiriku võimule.
* 742 &ndash; Liutprand allutas endale Spoleto ja Benevento hertsogiriigid.
* 751 &ndash; kuningas Aistulf allutas Ravenna; Bütsantsi valitsemine Põhja-Itaalias sai läbi.
* 753 &ndash; Pippin III tungis Itaaliasse.
* 756 &ndash; Karolingide kaitse all loodi paavsti Kirikuriik.
* 772 &ndash; paavst Hadrianus I palus langobardide vastu appi Karl Suure.
* 774 &ndash; frangid Karl Suure juhtimisel vallutasid langobardide riigi liites selle Frangi riigiga.

## 9. sajand

* 800 &ndash; Rooma paavst kroonis Karl Suure Püha Rooma riigi keisriks. Tekkis liit Frangi riigi ja katoliku kiriku vahel.
* 851 &ndash; toimus maavärin Roomas.
* 878 &ndash; saratseenid vallutasid Bütsantsi käes oleva Sürakuusa ja haarasid kontrolli Sitsiilia üle.
* 898 &ndash; Itaaliasse tungisid madjarid ja rüüstasid Paviat.

## 10. sajand

* 976 &ndash; Doodžide palee hävis tulekahjus.
* 980 &ndash; Otto II asus Itaalias araablaste vastu sõdima.
* 982 &ndash; Otto II sai araablastelt Itaalias lüüa.

## 11. sajand

* 1000 &ndash; Veneetsia doodž Pietro Orseolo II lõi Aadria merel Dalmaatsia piraate.
* 1018 &ndash; Pavia kirikukogu keelas preestrite abiellumise.
* 1027 &ndash; normannid asusid sõdima Lõuna-Itaalias.
* 1030 &ndash; Napoli hertsog kinkis normanni rüütlile Rainulfile Aversa maakonna.
* 1047 &ndash; normannid vallutasid Lõuna-Itaalia ja Sitsiilia.
* 1053 &ndash; paavst Leo IX asus normanne Itaaliast välja ajama kuid sai Civitate all lüüa. 
* 1071 &ndash; normannid vallutasid viimased Bütsantsi itaalia valdused Bari ja Brindisi.
* 1072 &ndash; normannid vallutasid Palermo ja Amalfi.
* 1076 &ndash; langobardide viimane tugipunkt Salerno langes normannide kätte.
* 1084 &ndash; Rooma alistus Heinrich IV-le; ametisse sai vastupaavst Clemens III.

## 12. sajand

* 1130 &ndash; Roger II krooniti Sitsiilia kuningaks.
* 1139 &ndash; Napoli ühendati Sitsiilia kuningriigiga.
* 1198 &ndash; Friedrich II sai Sitsiilia kuningaks.

## 13. sajand

* 1209 &ndash; loodi frantsiskaani ordu.
* 1220 &ndash; Friedrich II krooniti Saksa-Rooma keisriks.
* 1228 &ndash; Gregorius IX heitis Friedrich II kirikust välja.
* 1237 &ndash; Lombardia Liiga sai Cortenuova lahingus Friedrich II väelt lüüa.
* 1250 &ndash; suri Friedrich II.
* 1260 &ndash; Urbanus IV kutsus Anjou Charlesi Napoli ja Sitsiilia valitsejaks.
* 1265 &ndash; sündis Dante.
* 1271 &ndash; Marco Polo alustas reisi Hiinasse.
* 1282 &ndash; "Sitsiilia õhtumissa", ülestõus Prantsuse ülemvõimu vastu Palermos.
* 1298 &ndash; Marco Polo naasis Veneetsiasse.

## 14. sajand

* 1304 &ndash; sündis Petrarca.
* 1309 &ndash; Celmens V viis paavstitooli üle Avignoni.
* 1313 &ndash; sündis Giovanni Boccaccio.
* 1343 &ndash; Simone Boccanegra sai esimeseks Genova doodžiks. 
* 1347 &ndash; Cola di Rienzo üritas taastada Rooma Vabariiki.
* 1377 &ndash; Gregorius XI pöördus Avignonist tagasi Rooma.
* 1380 &ndash; Genova laevastik alistus Chioggia all Veneetsiale.
* 1385 &ndash; Gian Galeazzo Visconti sai Milano valitsejaks.

## 15. sajand

* 1406 &ndash; Firenze vallutas Pisa.
* 1434 &ndash; Firenzes tuli võimule Cosimo de' Medici.
* 1444 &ndash; Frederico de Montefeltro sai Urbino hertsogiks.
* 1452 &ndash; sündis Leonardo da Vinci.
* 1469 &ndash; Firenze valitsejaks sai Lorenzo Tore.
* 1475 &ndash; sündis Michelangelo.
* 1483 &ndash; Sixtus IV õnnistas sisse Sixtuse kabeli. Sündis Raffael.
* 1494 &ndash; Charles VIII vallutas Itaalia.
* 1498 &ndash; Savonarola hukati tuleriidal.

## 16. sajand

* 1503 &ndash; Giuliano della Rovere valiti paavst Julius II&ndash;ks.
* 1525 &ndash; toimus Pavia lahing. François I langes vangi ja kogu Itaalias sai võimule Karl V.
* 1529 &ndash; Karl V krooniti Bolognas Saksa-Rooma keisriks.
* 1540 &ndash; rajati jesuiitide ordu.
* 1560 &ndash; San Carlo Borromeo sai Milano piiskopiks.
* 1564 &ndash; sündis Galileo Galilei.
* 1571 &ndash; võideti Lepanto lahing Türgi laevastiku vastu.

## 17. sajand

* 1600 &ndash; Giordano Bruno põletati ketserina tuleriidal. 
* 1629 &ndash; algas Itaalia 1629.–1631. aasta katkuepideemia.
* 1631 &ndash; Kirikuriik hõivas Urbino hertsogiriigi.
* 1633 &ndash; Galileo mõisteti süüdi ketserluses.
* 1669 &ndash; Etna purse.
* 1678 &ndash; sündis Antonio Vivaldi.
* 1678 &ndash; 11. jaanuari Sitsiilia maavärin oli Itaalia seismilise ajaloo tugevaim.

## 18. sajand

* 1737 &ndash; Medici dünastia valitsemise lõpp Firenzes.
* 1748 &ndash; Pompeis tehti esimesed väljakaevamised.
* 1755 &ndash; Genova müüs Korsika Prantsusmaale.
* 1773 &ndash; paavst saatis laiali jesuiitide ordu.
* 1778 &ndash; Milanos avati La Scala ooperiteater.
* 1796 &ndash; Napoleoni esimene sõjakäik Põhja-Itaaliasse.
* 1797 &ndash; Campo Formio rahuga läks Veneetsia Austria valdusse.

## 19. sajand
* 1831 &ndash; Giuseppe Mazzini lõi Austriaga võitlemiseks poliitilise rühmituse *[[Giovane Italia]]* (Noor Itaalia).
* 1852 &ndash; Camillo di Cavour sai Piemonte peaministriks.
* 1860 &ndash; Giuseppe Garibaldi Tuhande retkel vallutati Napoli ja Sitsiilia.
* 1861 &ndash; kuulutati välja Itaalia kuningriik pealinnaga Torinos. Kuningaks sai Vittorio Emanuele II.
* 1871 &ndash; ühtse Itaalia pealinnaks sai Rooma.
* 1894&ndash;1896 &ndash; Esimene Itaalia&ndash;Etioopia sõda

## 20. sajand
* 1900 &ndash; mõrvati Umberto I.
* 1915 &ndash; Itaalia astus Esimesse maailmasõtta.
* 1935&ndash;1936 &ndash; toimus Teine Itaalia-Etioopia sõda.
* 1940 &ndash; Itaalia astus Teise maailmasõtta.
* 1946 &ndash; toimus referendum, mille tulemusena Itaalia hääletas vabariigiks saamise poolt.
* 1957 &ndash; sõlmiti Rooma leping. Itaalia oli üheks Euroopa Majandusühenduse asutajaliikmeks.
* 1960 &ndash; toimusid Rooma olümpiamängud.
* 1978 &ndash; valiti paavst Johannes Paulus II.
* 1982 &ndash; Itaalia võitis jalgpalli maailmameistrivõistlused.
* 1992 &ndash; Sitsiilia maffia tappis kohtunik Giovanni Falcone. Algas nn. *Mani pulite* ('puhtad käed') kohtuoperatsioon, mille käigus paljastati paljud poliitilise korruptsiooni juhtumid.
* 1994 – Silvio Berlusconi sai peaministriks. Algas "Teine vabariik".

## 21. sajand

* 2001 – Silvio Berlusconi sai peaministriks.
* 2002 – liiri asemel tuli käibele euro.
* 2006 – Itaalia jalgpallikoondis võitis jalgpalli maailmameistrivõistlused.

## Vaata ka
*Itaalia ajalugu
*Itaalia ajalooliste riikide loend